Komsomolskaja
Komsomolskaja (rus. Комсомольская) – buvusi TSRS antarktinė mokslinė stotis. Pastatyta Rytų Antarktidoje, žemyno vidinėje dalyje, Karalienės Marijos Žemėje, ledo plynaukštėje 3500 m aukštyje, 870 km į pietus nuo Deiviso jūros kranto. Komsomolskajos stotis veikė nuo 1957 m. lapkričio iki 1959 m. kovo, vėliau pasitarnavo kaip bazė prie sniego traktorių kelio tarp Mirno observatorijos ir Vostoko stoties.